CELEX: C2005/205/51
Language: da
Date: 2005-08-20 00:00:00
Title: Sag T-226/05: Sag anlagt den 14. juni 2005 af Dimitra Lantzoni mod De Europæiske Fællesskabers Domstol

20.8.2005   
            
            
               DA
            
            
               Den Europæiske Unions Tidende
            
            
               C 205/28
            
         Sag anlagt den 14. juni 2005 af Dimitra Lantzoni mod De Europæiske Fællesskabers Domstol
   (Sag T-226/05)
   (2005/C 205/51)
   Processprog: fransk
   Ved De Europæiske Fællesskabers Ret i Første Instans er der den 14. juni 2005 anlagt sag mod De Europæiske Fællesskabers Domstol af Dimitra Lantzoni, Luxembourg, ved avocat Michèle Bouché.
   Sagsøgeren har nedlagt følgende påstande:
   
               —
            
            
               Domstolen tilpligtes at betale en godtgørelse på 50 000 EUR for den ikke-økonomiske skade, sagsøgeren har lidt som følge af alvorlige uregelmæssigheder, der har medført, at sagsøgeren er blevet forhindret i at gøre karriere.
            
         
               —
            
            
               Domstolen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren, som er tjenestemand ved Domstolen, indgav den 3. juni 2004 en ansøgning om erstatning for det økonomiske og ikke-økonomiske tab, hun har lidt som følge af, at hun siden indførelsen af den nye forfremmelsesordning i 2000 har været forhindret i at gøre karriere. Ansøgningen samt sagsøgerens klage blev afvist, og sagsøgeren har derfor anlagt nærværende sag. Sagsøgeren har til støtte for sine påstande anført, at den hindring, der blev lagt for hendes karriere, samt det økonomiske og ikke-økonomiske tab, hun har lidt, skyldes, at Domstolens administration har begået alvorlige og gentagne uregelmæssigheder og forsømmelser, både for så vidt angår bedømmelsesrapporterne og for så vidt angår de på grundlag heraf tildelte forfremmelsespoints.